EkBass/fiwiki-20250220-pages-articles huggingface dataset:
Retkikunta 31

Retkikunta 31 () oli Kansainvälisen avaruusaseman 31. miehistö. Retkikunta alkoi 27. huhtikuuta 2012 kello 08:15 UTC Sojuz TMA-02M:n irtautuessa asemasta.http://www.nasaspaceflight.com/2012/04/soyuz-tma-22-earth-three- outbound-iss-crewmembers Asemalle jääneet Retkikunta 30:n jäsenet Kononenko, Kuipers ja Pettit jatkoivat asemalla Retkikunta 31:n miehistössä. Acaba, Padalka ja Revin saapuivat ISS-asemalle 17. toukokuuta 2012 kello 4:36 UTC Sojuz TMA-04M:n telakoituessa Kansainväliseen avaruusasemaanThree-man crew docks at International Space Station Spaceflight Now 17.5.2012. Viitattu 18.5.2012. Telakointi tapahtui ennätysmäisen korkealla, 399 kilometrissä.http://finnish.ruvr.ru/2012_05_17/75048360/ Retkikunta päättyi 1. heinäkuuta 2012 kello 4:48 UTC Kononenkon, Pettitin ja Kuipersin irrottautuessa asemasta Sojuz TMA-03M:n kyydissä He laskeutuivat samana päivänä Kazakstaniin kello 8:14 UTC.http://www.nasa.gov/mission_pages/station/expeditions/expedition32/index.html Asemalle jääneet Acaba, Padalka ja Revin jatkoivat Retkikunta 32:n miehistössä. ==Miehistö== Asema Ensimmäinen osa huhti-toukokuu 2012 Toinen osa toukokuu-heinäkuu 2012 Komentaja Oleg Kononenko, RSA 2\. avaruuslento Oleg Kononenko, RSA 2\. avaruuslento Lentoinsinööri 1 André Kuipers, ESA 2\. avaruuslento André Kuipers, ESA 2\. avaruuslento Lentoinsinööri 2 Donald Pettit, NASA 3\. avaruuslento Donald Pettit, NASA 3\. avaruuslento Lentoinsinööri 3 Joseph Acaba, NASA 2\. avaruuslento Lentoinsinööri 4 Gennadi Padalka, RSA 4\. avaruuslento Lentoinsinööri 5 Sergei Revin, RSA 1\. avaruuslento Lähde:http://www.nasa.gov/mission_pages/station/expeditions/expedition31/index.html ==SpaceX Dragonin koelento== Ensimmäinen kaupallinen rahtialus SpaceX Dragon laukaistiin 22. toukokuuta Floridasta kohti ISS-asemaa koelennolle.Dragon lähti vihdoin, suuntana avaruusasema Digitoday.fi 22.5.2012.http://www.space.com/15805-spacex-private-capsule-launches-space- station.html 25\. toukokuuta kello 16.56 Suomen aikaa Donald Pettit tarttui aseman Canadarm2-robottikäsivarrella Dragoniin, mikä kytketään aseman Harmony- yhdysmoduliin.Avaruustaksin ensimmäinen telakointi onnistui Yle.fi Uutiset 25.5.2012.http://blogs.esa.int/promisse/ Alus kuljettaa asemalle 460 kilogrammaa rahtia, ei matkustajia.http://www.nasa.gov/pdf/649910main_cots2_presskit_051412.pdfLohikäärmeen lähtö avaruuteen onnistui toisella yrittämällä Yle.fi Uutiset 22.5.2012. ==Media== ==Lähteet== == Aiheesta muualla == *NASAn Expedition 31 Main Page *Retkikuntien 30/31 lehdistöpaketti (6,3 Mt pdf) *Valokuvia Retkikunta 31:stä *Current ISS On-Orbit Status Report *Kansainvälisen avaruusaseman NASAn kotisivu *Kansainvälisen avaruusaseman miehistöt Luokka:Kansainvälinen avaruusasema
James Michael

James Michael (alk. James Andrew Michael, s. 26. syyskuuta 1968) on yhdysvaltalainen tuottaja, lauluntekijä ja laulaja. Hän laulaa yhtyeessä Sixx: A.M. ja on tuottanut mm. Mötley Crüeta. == Aiheesta muualla == * Virallinen sivusto Luokka:Yhdysvaltalaiset laulajat Luokka:Yhdysvaltalaiset musiikkituottajat Luokka:Vuonna 1968 syntyneet Luokka:Elävät henkilöt
UET Masters Series

__NOTOC__ UET Masters Series on Euroopan raviliiton UET:n järjestämä lämminveristen Euroopan mestaruuskilpailusarja. Se kilpailtiin ensimmäistä kertaa vuonna 2012. UET Masters Series korvasi vuosina 1956–2011 järjestetyn European Grand Circuitin. UET Masters Series koostuu eurooppalaisista suurkilpailuista, jotka on jaettu palkintosumman mukaan kolmeen eri ryhmään. Grand Slamin muodostavat neljä Euroopan suurinta ravikilpailua; Prix d'Amerique, Elitloppet, Lotteria sekä Oslo Grand Prix. Kaksi muuta ryhmää ovat Group I, johon kuuluvat yli 150 000 euron ykköspalkinnosta ajettavat kilpailut ja Group II, jossa ensimmäisen palkinnon pitää olla vähintään 50 000 euroa. Suomesta UET Masters Seriesiin kuuluivat vuonna 2013 Finlandia-ajo, Prix d'Etain Royal, Kymi Grand Prix ja St. Michel, jotka kaikki ovat Group II:n kilpailuja. Vuoden 2012 finaalin voitti Åke Svanstedtin ohjastama ruotsalainen Sebastian K. ==Pistelasku== UET Masters Seriesin pistelasku on samantyylinen kuin tenniksen ATP-kiertueella. Mukana olevista kilpailuista lasketaan hevosille pisteet aina viimeisen 365:n päivän ajalta. Pisteiden määrä vaihtelee kilpailun tason mukaan ja pisteitä saa jokaisen kilpailun viisi parasta hevosta. Tämä UET Rankingiksi kutsuttu lista päivitetään viikoittain. Elokuun viimeisenä päivänä julkaistavan listan 12 parasta hevosta kohtaavat UET Trotting Masters () -nimellä kilpailtavassa finaalissa, joka järjestetään syyskuun 7. päivänä Pariisissa Vincennesin raviradalla. Sija Grand Slam Group I Group II 1\. 1000 500 250 2\. 600 300 150 3\. 400 200 100 4\. 200 100 50 5\. 100 50 25 ==Grand Slam-kilpailut, Suomen osakilpailut ja finaali == === 2012 === Päivä Kilpailu Rata Voittaja Ohjastaja I palkinto 29.1. Prix d'Amerique Vincennes Ready Cash Franck Nivard 500 000€ 14.4. Prix d'Etain Royal Seinäjoki Marlon Om Pietro Gubellini 60 000€ 28.4. Finlandia-ajo Vermo Sebastian K. Björn Goop 110 000€ 6.5. Lotteria Agnano Mack Grace Sm Roberto Andreghetti 206 640€ 13.5. Oslo Grand Prix Bjerke Commander Crowe Christophe Martens 190 959€ 27.5. Elitloppet Solvalla Commander Crowe Christophe Martens 336 990€ 16.6. Kymi Grand Prix Kouvola Commander Crowe Christophe Martens 85 000€ 21.7. St. Michel Mikkeli Maxwell Mayday Ari Moilanen 50 000€ 30.9. Finaali Solvalla Sebastian K Åke Svanstedt 250 000€ === 2013 === Päivä Kilpailu Rata Voittaja Ohjastaja I palkinto 27.1. Prix d'Amerique Vincennes Royal Dream Jean-Philippe Dubois 500 000€ 13.4. Prix d'Etain Royal Seinäjoki Nesta Effe Roberto Vecchione 60 000€ 27.4. Finlandia-ajo Vermo 5.5. Lotteria Agnano 12.5. Oslo Grand Prix Bjerke 26.5. Elitloppet Solvalla 15.6. Kymi Grand Prix Kouvola 14.7. St. Michel Mikkeli 7.9. Finaali Vincennes == Lähteet == *Suomen Hippos == Aiheesta muualla == *Säännöt, osakilpailut ja ranking-lista Luokka:Ravikilpailut
Luettelo Réunionin kunnista

Tämä on luettelo Réunionin kunnista. Réunion on Ranskan merentakainen departementti, jossa on 24 kuntaa. * (CAS) agglomeraatio CIVIS, perustettu vuonna 2003. * (CAE) agglomeraatio Est de la Réunion, perustettu vuonna 2002. * (CAN) agglomeraatio Intercommunale du Nord de la Réunion, perustettu vuonna 2001. * (CAO) agglomeraatio Territoire de la Côte Ouest, perustettu vuonna 2002. * (CCS) agglomeraatio Communauté de communes du sud, perustettu vuonna 1997. INSEE-koodi Postinumero Kunta 97401 97425 Les Avirons (CAS) 97402 97412 Bras-Panon (CAE) 97424 97413 Cilaos (CAS) 97403 97414 Entre-Deux (CCS) 97404 97427 L'Étang-Salé (CCS) 97405 97429 Petite-Île (CAS) 97406 97431 La Plaine- des-Palmistes(CAE) 97407 97420 Le Port (CAO) 97408 97419 La Possession (CAO) 97409 97440 Saint-André (CAE) 97410 97470 Saint-Benoît (CAE) 97411 97400 Saint-Denis (CAN) 97418 97438 Sainte-Marie (CAN) 97419 97439 Sainte-Rose (CAE) 97420 97441 Sainte-Suzanne (CAN) 97412 97480 Saint-Joseph (CCS) 97413 97416 Saint-Leu (CAO) 97414 97421 Saint-Louis (CAS) 97415 97428 Saint-Paul (CAO) 97417 97442 Saint-Philippe 97416 97410 Saint-Pierre (CAS) 97421 97433 Salazie (CAE) 97422 97418 Le Tampon (CCS) 97423 97426 Trois-Bassins (CAO) Luokka:Luettelot Ranskan kunnista Luokka:Réunion
Arne Dahl

Arne Dahl (s. 11. tammikuuta 1963, oik. Jan Arnald) on ruotsalainen kirjailija. Arnald on kirjoittanut kyseisellä salanimellä Ruotsin rikospoliisin erikoisryhmästä (ns. A-ryhmä) kertovan kymmenosaisen trillerisarjan. Kirjailijan henkilöllisyys paljastui yleisölle vasta viidennen dekkarin jälkeen. Vuonna 2017 Dahl aloitti uuden rikosromaanisarjan, jonka päähenkilöinä ovat Sam Berger ja Molly Blom.https://www.kirjavinkit.fi/sarjat/berger-blom/ Jan Arnald on kirjallisuuden tutkija, kriitikko ja toimittaja, joka on julkaissut kirjoja myös omalla nimellään. == A-ryhmä -sarja == * Verikyynel 2004 (Ont blod, 1998) * Pudotuspeli 2004 (Misterioso, 1999) * Vuoren huipulle 2005 (Upp till toppen av berget, 2000) * Eurooppa Blues 2006 (Europa Blues, 2001) * Maan alla 2007 (De största vatten, 2002) * Juhannusyön uni 2009 (En midsommarnattsdröm, 2003) * Kuolinmessu 2010 (Dödsmässa, 2004) * Pimeyden kutsu 2011 (Mörkertal, 2005) * Jälkijäristys 2011 (Efterskalv, 2006) * Valvova silmä 2012 (Himmelsöga, 2007) == NOVA -sarja == * Pahan piirissä 2024 (I cirkelns mitt, 2024) == Lähteet == == Aiheesta muualla == * http://www.arnedahl.net/ * http://arnald.se/om-jan- arnald/ Luokka:Ruotsalaiset kirjailijat Luokka:Ruotsalaiset kriitikot Luokka:Ruotsalaiset toimittajat Luokka:Vuonna 1963 syntyneet Luokka:Elävät henkilöt
Obinlahti

Obinlahti () on Karanmereen työntyvien Jamalin niemimaan ja Gydan niemimaan väliin jäävä suuri merenlahti Venäjän Länsi-Siperiassa sijaitsevan Jamalin nenetsien autonomisen piirikunnan pohjoisrannalla. Obinlahti on noin 800 kilometriä pitkä, 30-90 kilometriä leveä ja keskisyvyys 10-12 metriä. Vuorovesi vaihtelee lahdella 12 tunnin kierrossa ja sen suuruus on 0,7 metriä. Obinlahti on saanut nimensä lahden eteläosaan laskevan mahtavan Ob-joen mukaan. Muita merkittäviä Obinlahteen laskevia jokia ovat Nadym sekä Obinlahden itäiseen haaraan eli Tazinlahteen purkautuvat Pur ja Taz. Lahti muodostaa luontaisen liikenneväylän erittäin merkittäville Jamalin Nenetsian pohjoisille maakaasu- ja öljykentille. Sen äärellä sijaitsee monia maailmankin mitassa tärkeitä petrokemiallisia tuotantoalueita, kuten Venäjän toiseksi ja maailman viidenneksi suurimmaksi maakaasukentäksi arvioitu Jamburgin kaasukenttä Tazin niemimaalla ja useita Jamalin niemimaan kenttiä. Osa luonnonvaroista on Obinlahden pohjan alla. Lahti on kuitenkin matala, mikä yhdessä vuoroveden sekä tuulen ja ilmanpaineen muutosten aiheuttaman meriveden korkeuden vaihtelujen ja aallokon kanssa rajoittaa liikennöitävien alusten syväyksen korkeintaan 9 metriin. Suurimmat tankkilaivat eivät voi täydessä kuormassa siten operoida tällä merenlahdella. Obinlahti on myös suurimman osan vuodesta merijään peittämä. Liikennöintiin tarvitaan talvikaudella jäävahvistettuja aluksia ja/tai jäänmurtajien apua. Ob-joen ja merenlahden raja vaihtelee runsaasti esimerkiksi kevättulvan mukaan. Joensuulla ja Obinlahden pohjukassa on useita saaria, joista osa kuuluu RAMSAR- suojeluohjelmaan. ==Lähteet== ==Aiheesta muualla== * Nižne-Obski Zakaznik - Alemman Obin luonnonsuojelualue (oopt.info) * Obguba (RAMSAR) - Alemman Obin luonnonsuojelualueen toinen nimi Obinlahden pohjukassa (wetlands.oopt.info) * Ob-joen tuomia sedimenttejä Obinlahdella satelliittikuvassa Luokka:Karanmeri Luokka:Venäjän lahdet Luokka:Pohjoisen jäämeren lahdet Luokka:Jamalin Nenetsia
Keikarilintuhaukka

Keikarilintuhaukka (Accipiter melanochlamys) on haukkojen heimoon kuuluva lintu. Sitä tavataan Indonesiassa ja Papua-Uudessa-Guineassa. Sen elinpiiriä ovat subtrooppiset ja trooppiset mangrovekasvustot nousuveden rajan yläpuolella, viljelysmaat ja maaseutupuutarhat. Se painaa keskimäärin 265 grammaa.Birdlife.org viitattu 28.4.2012 ==Alalajit== Se jakautuu kahteen alalajiin: *Accipiter melanochlamys melanochlamys (Salvadori, 1876) *Accipiter melanochlamys schistacinus (Rothschild & Hartert, 1913) == Lähteet == Luokka:Lintuhaukat
Seinäjoki Race

Seinäjoki Race (myös Seinäjoki-race, Seinäjoki-Race ja Seinäjoki-ajo) on vuosittain huhtikuussa Seinäjoen raviradalla järjestettävä lämminveristen ravihevosten suurkilpailu. Seinäjoki Race on kilpailun kolmas virallinen nimi, joka otettiin käyttöön vuonna 2016. Se tunnettiin vuosina 1975–2008 nimellä Seinäjoki-ajo ja vuosina 2009–2015 Prix d’Etain Royal. Vuonna 2009 kilpailu nimettiin uudelleen ranskalaissyntyisen huippuravurin Etain Royalin kunniaksi. Seinäjokelaisen Reima Kuislan omistama ruuna kilpaili vuosina 1998–2006 ja ansaitsi radoilta yli 1,4 miljoonaa euroa. Nimenmuutoksen yhteydessä korotettiin myös kilpailun palkintosummaa huomattavasti, niin että se sai kansainvälisen suurkilpailun statuksen. Vuodesta 2012 lähtien Prix d’Etain Royal on ollut yksi Euroopan raviliiton UET:n järjestäman EM-kiertueen UET Trotting Mastersin osakilpailuista. Muut kolme Suomessa juostavaa osakilpailua ovat Finlandia-ajo, Kymi Grand Prix sekä St. Michel. ==Kilpailun voittajat 2009–2021== Vuosi Voittaja Ohjastaja Voittoaika 2009 Camilla Highness Peter Ingves 13,8 2010 Ladakh Jiel Ari Moilanen 13,3 2011 Red Hot Dynamite Daniel Olsson 13,7 2012 Marlon Om Pietro Gubellini 14,0 2013 Nesta Effe Roberto Vecchione 14,4 2014 Prussia Pietro Gubellini 12,4 2015 Quick Fix Tuomas Korvenoja 12,7 2016 El Mago Pellini Adrian Kolgjini 12,1 2017 Twister Bi Christoffer Eriksson 13,0 2018 Call Me Keeper Christoffer Eriksson 12,7 2019 Atupem Santtu Raitala 11,8 2020 Ei kilpailtu 2021 Dear Friend Johan Untersteiner 11,7 2022 Willow Pride Santtu Raitala 11,9 2023 Mister Hercules Örjan Kihlström 11,7 == Seinäjoki-ajon voittajat 1975–2008 == Vuosi Voittaja Ohjastaja Voittoaika 1975 Express Pride Jan-Erik Nygård 19,2 1976 Meadow Trish Pekka Korpi 20,4 1977 Speedy Spike Jorma Evijoki 20,8 1978 Charme Asserdal Heikki Korpi 19,6 1979 Meadow Musial Tuomo Mäkelä 18,2 1980 Madrigal Ari Eve 17,9 1981 Keystone Patriot Risto Rautanen 16,6 1982 Keystone Patriot Antti Savolainen 17,8 1983 Arnie’s Aim Pekka Korpi 18,3 1984 Bettina Kähö Voitto Piilonen 16,9 1985 Keystone Joseph Ilkka Korpi 23,1 1986 Record Bowl Pekka Korpi 20,0 1987 Express Ex Sakari Kostamo 18,3 1988 Straight Stud Pertti Puikkonen 17,4 1989 Clear to Fly Ilkka Korpi 15,8 1990 Straight Stud Ari Hartikainen 19,6 1991 Anki Tim Jan-Erik Nygård 16,2 1992 Newstime Star Aki Antti-Roiko 18,1 1993 Texas Express Pekka Korpi 15,3 1994 Texas Express Pekka Korpi 16,3 1995 Isla J Brave Aki Antti-Roiko 14,9 1996 Isla J Brave Aki Antti- Roiko 15,6 1997 Josef Dahlia Jukka-Pekka Kauhanen 21,6 1998 Josef Dahlia Jukka-Pekka Kauhanen 15,0 1999 Universe Kari Rosimo 16,3 2000 Etain Royal Jorma Kontio 17,7 2001 BWT Magic Ahti Antti-Roiko 15,5 2002 Exchequer Kari Rosimo 14,8 2003 Jose Kemp Jorma Kontio 13,9 2004 Classico Merett Pekka Korpi 14,5 2005 Classico Merett Pekka Korpi 19,9 2006 Cold Hard Wind Antti Teivainen 14,7 2007 Mr Nice Guy Antti Teivainen 14,8 2008 Isn't It Pacha Ari Moilanen 16,0 ==Lähteet== *Seinäjoen raviradan kotisivut *Suomen Hippos – Seinäjoki-ajo === Viitteet === ==Aiheesta muualla== *Etain Royal Sukuposti.netissä Luokka:Suomen ravikilpailut Luokka:Seinäjoen urheilutapahtumat
Täplälintuhaukka

Täplälintuhaukka (Accipiter griseiceps) on haukkojen heimoon kuuluva lintu. Sitä tavataan Indonesiassa. Sen elinpiiriä ovat subtrooppiset ja trooppiset kosteat alavat ja vuoristometsät, mangrovemetsät nousuveden rajan yläpuolella ja kuivat savannit. Se painaa keskimäärin 255,5 grammaa.Birdlife.org viitattu 28.4.2012 == Lähteet == Luokka:Lintuhaukat
Celso Yegros Estigarribia

Celso Yegros Estigarribia (11. heinäkuuta 1935 – 6. huhtikuuta 2013) oli paraguaylainen roomalaiskatolinen piispa. Hänet vihittiin papiksi 18. joulukuuta 1960 ja nimitettiin Carapeguán hiippakunnan johtoon 6. huhtikuuta 1983. Piispaksi konsekroinnin suoritti 29. toukokuuta Ismael Blas Rolón Silvero, jota avustivat Jorge Adolfo Carlos Livieres Banks ja Carlos Milcíades Villalba Aquino.Catholic-Hierarchy.org: Bishop Celso Yegros Estigarribia Yegros Estigarribia jäi eläkkeelle 10. heinäkuuta 2010. == Lähteet == Luokka:Paraguaylaiset papit Luokka:Katoliset piispat Luokka:Vuonna 1935 syntyneet Luokka:Vuonna 2013 kuolleet
Šabbetai Tsevi

Šabbetai Tsevi (1. elokuuta 1626 Smyrna – n. 17. syyskuuta 1676 Albania) oli Messiaaksi julistautunut sefardijuutalainen kabbalisti. Hänen seuraajansa muodostivat šabbetailaisen liikkeen.Jewish Encyclopedia == Messiaana == Euroopan juutalaisten keskuudessa nousi 1500-luvulta alkaen 1800-luvulle asti useita messiaanisia liikkeitä, jotka tarjosivat sorretuille juutalaisille lupauksen paremmasta. Smyrnassa ja Balkanin niemimaalla kierrellyt Šabbetai Tsevi herätti huomiota askeettisuutta ja erikoisia tempauksia sekoittelevalla käyttäytymisellään. Hän julistautui Messiaaksi Salonikissa, mutta paikalliset rabbit karkottivat hänet pian kaupungista. Muutettuaan ensin Kairoon ja sitten Jerusalemiin hän aktivoitui uudelleen, tekeytyi Messiaaksi ratsastellen aasilla ja nimitti ihmisiä opetuslapsikseen. Šabbetai keräsi nopeasti ympärilleen kansanliikkeen Lähi-idässä ja suuressa osassa Eurooppaa, myös Itä- Euroopan aškenasien parissa.Jewish Virtual Library == Kääntyminen islamiin == Šabbetai vangittiin Konstantinopolissa vuonna 1666. Juutalaisten liikehdinnästä huolestunut Osmanien suurvisiiri tarjosi hänelle sulttaanin nimissä kaksi vaihtoehtoa: islamiin kääntyminen tai kuolema. Šabbetai valitsi islamiin kääntymisen. Joidenkin šabbetailaisten usko messiaaseensa jatkui silti vielä tämänkin jälkeen, sillä hänen profeettansa Natan selitti Messiaansa kääntymisen parhain päin pyrkimykseksi valloittaa vihollinen sisältä käsin.Barnavi, Eli (toim.): A Historical Atlas of the Jewish People, s. 148–149 Šabbetain esiintyminen johti Osmanien valtakunnan juutalaisen identiteetin hämmennykseen, kun suuret joukot siirtyivät hänen kannattajikseen ja kääntyivät islamiin. Käännynnäiset sekoittivat keskenään juutalaisia ja islamilaisia tapoja. == Jälkimaine == Šabbetailainen liike koki 1700-luvulla renessanssin uuden Messiaan, Šabbetai Tsevin opetuslapsen Jacob Frankin myötä, mutta hiipui Euroopassa 1800-lukuun mennessä ja Kreikassa vuonna 1924. Turkissa toimii yhä esikuvansa tavoin muodollisesti islamiin kääntyneiden juutalaisten dönmeläinen lahko, joka pitää Šabbetaita messiaana. == Lähteet == Luokka:Juutalaisuuden historia Luokka:Kabbala Luokka:Osmanien valtakunnan henkilöt Tsevi, Šabbetai| Tsevi, Šabbetai
Carlos Milcíades Villalba Aquino

Carlos Milcíades Villalba Aquino (22. elokuuta 1924 San Pedro de Ycuámandyjú – 8. tammikuuta 2016 Asunción) oli paraguaylainen roomalaiskatolinen piispa. Hänet vihittiin papiksi 28. marraskuuta 1948 ja nimitettiin San Juan Bautista de las Misionesin hiippakunnan johtoon 25. heinäkuuta 1978. Piispaksi vihkiminen seurasi 3. syyskuuta. Pääkonsekraattorina toimi Joseph Mees, jota avustivat Aníbal Maricevich Fleitas ja Jorge Adolfo Carlos Livieres Banks.Catholic-Hierarchy.org: Bishop Carlos Milcíades Villalba Aquino Villalba Aquino jäi eläkkeelle 22. heinäkuuta 1999. == Lähteet == Luokka:Paraguaylaiset papit Luokka:Katoliset piispat Luokka:Vuonna 1924 syntyneet Luokka:Vuonna 2016 kuolleet
Soittajan ikkuna

Soittajan ikkuna on talonpoikaisen kansanmestari taiteilija Veikko Vionojan (1909–2001) vuonna 1962 maalaama öljytyö kankaalle, 90,5×131,5 cm. Ateneumin taidemuseo osti sen vuonna 1984 kokoelmiinsa. Soittajan ikkuna on yksi Veikko Vionojan Pohjanmaata kuvaava teos. Hän maalasi muistojensa lapsuutensa sielunmaisemia, jolloin raja läsnäolevan ja menneen välillä ei ole selvä. Tummasävyisen Soittajan ikkunan voi täten katsoa olevan sukua surrealistiselle taiteelle. ==Lähteet== Timo Huusko: Veikko Vionoja: Soittajan ikkuna. Teoksessa Ateneum-opas. Toim. Timo Huusko, 2007, s.113. ==Aiheesta muualla== * Teos Suomen Kansallisgallerian sivuilla: Kokoelmat: Soittajan ikkuna. Luokka: Suomalaiset maalaukset Luokka:Ateneumin kokoelmat
Joaquín Hermes Robledo Romero

Joaquín Hermes Robledo Romero (s. 26. syyskuuta 1950 Asunción) on paraguaylainen roomalaiskatolinen piispa. Hänet vihittiin papiksi Asunciónin arkkihiippakuntaan 25. joulukuuta 1975 ja inkardinoitiin San Lorenzon hiippakuntaan 18. toukokuuta 2000.Catholic-Hierarchy.org: Bishop Joaquín Hermes Robledo Romero Robledo Romero sai 1. heinäkuuta 2009 nimityksen Carapeguán hiippakunnan koadjuuttoripiispaksi, ja piispaksi konsekroinnin suoritti 30. elokuuta Eustaquio Pastor Cuquejo Verga, jota avustivat Celso Yegros Estigarribia ja Adalberto Martínez Flores. 10. heinäkuuta 2010 Robledo Romerosta tuli Carapeguán piispa. == Lähteet == Luokka:Paraguaylaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Esteetikon muotokuva

Esteetikon muotokuva on taidegraafikko Pentti Kaskipuron omakuva vuodelta 1961, 19,5 × 18,5 cm. Ateneumin taidemuseo osti sen kokoelmiinsa vuonna 1966. Kaskipuro käytti Esteetikon muotokuvassa kuivaneulatekniikkaa kuten monissa muissakin grafiikantöissään. Kuivaneulaa käytettäessä kuva uurretaan kuparilevylle teräs- tai timanttineulalla. Tällöin syntyy vivahteikas viiva, koska ura jää molemmilta sivulta kierteiseksi. Väriltään sen voidaan sanoa olevan sävykkään mustan. ==Lähteet== * Timo Huusko: Pentti Kaskipuro: Esteetikon muotokuva. Teoksessa Ateneum-opas. Toim. Timo Huusko, 2007, s.112. ==Aiheesta muualla== * Kuva Suomen Kansallisgalleria sivulla: Kokoelmat: Esteetikon muotokuva. Luokka:Ateneumin kokoelmat Luokka:Suomalaiset taideteokset (taidegrafiikka) Luokka:Muotokuvat
Omakuva teltassa

Omakuva teltassa on taiteilija Alpo Jaakolan (1929–1997) vuonna 1957 maalaama öljytyö kankaalle, 76,5 × 135 cm. Tämän hänen omakuvansa osti Ateneumin taidemuseo kokoelmiinsa vuonna 1989. "Kosminen rauha hakee ihmisen sisintä, taiteilija ymmärrystä," ajatteli Alpo Jaakola. Omakuva teltassa -maalauksessa telttaan itsensä sijoittanut taiteilija on nukahtanut työstä väsyneenä ja etsintöjensä haavoittamana. Yön syleilylläkin on tehtävänsä hänen hoitamisessaan. Alpo Jaakola oli kollektiiviseen alitajuntaan uskova taiteilija, joka ei uskonut minuuteen vaikka hän maalasi useampiakin omiakuvia. Luonto edusti Jaakolalle hyvyyttä järjestäytyneen yhteiskunnan mielettömyyden vastapainona. Hänelle oli elämäntapaa asettautua rationaalisen ajattelun ulkopuolelle. Omakuva teltassa -maalauksessa hän on sijoittanut taiteilijan nukkumaan lyhdyn alle. Jaakola sanoikin: "Taiteilija on kulkija, joka salalyhty kädessään kulkee pimeään metsään...pakosta nähdä suuren salaperäisyyden rauha, joka levottomasti etsii ankaraa muotoaan minussa". Maalauksestaan löytyy monia surrealistisia piirteitä. ==Lähteet== * Timo Huusko: Alpo Jaakola: Omakuva teltassa. Teoksessa Ateneum -opas. Toim. Timo Huusko, 2007, s.111. ==Aiheesta muualla== * Teos Suomen Kansallisgallerian sivuilla: Kokoelmat: Omakuva teltassa. Luokka:Suomalaiset maalaukset Luokka:Ateneumin kokoelmat Luokka:Muotokuvat
Invokaatio

Invokaatio on latinan kieleen perustuva uskonnollinen käsite, joka tarkoittaa esille tai paikalle kutsumista. Korpela 2008, https://jkorpela.fi/siv/sanati.html#invokaatio ==Kristinuskossa== Kristinuskossa invokaatio on messun alkuun lausuttava siunaus, esimerkiksi ”Isän ja Pojan ja Pyhän Hengen nimeen”. ==Uuspakanallisissa liikkeissä ja luonnonuskonnoissa== Uuspakanallisissa liikkeissä ja luonnonuskonnoissa invokaatiolla tarkoitetaan yhteyden luomista yliluonnolliseen. Invokaatio eli jumaluuksien kutsuminen läsnä oleviksi rituaaliin on yksi wiccan rituaalien yhdeksästä perusosatekijästä.Ketola 2008, s.332 ==Katso myös== *Uuspakanuus Suomessa ==Lähteet== * Sohlberg, Jussi: Magian harjoittaminen uusnoituudessa Pro gradu -tutkielma, Helsingin yliopisto, Uskontotieteen laitos, 1996. Viitattu 27.4.2012. * Ketola, Kimmo: Uskonnot Suomessa 2008: Käsikirja uskontoihin ja uskonnollistaustaisiin liikkeisiin. Kirkon tutkimuskeskuksen julkaisuja 102. Tampere: Kirkon tutkimuskeskus, 2008. ISBN 978-951-693-287-6. * Korpela, Jukka: Pienehkö sivistyssanakirja. Osa avointa verkkotietosivustoa. Viimeisin päivitys 25.8.2008. ===Viitteet=== Luokka:Kristilliset käsitteet Luokka:Kristilliset rukoukset
Paolo Giglio

Paolo Giglio (20. tammikuuta 1927 Valletta, Malta – 6. maaliskuuta 2016) oli roomalaiskatolinen arkkipiispa. Hän loi uran kirkon diplomaattisissa tehtävissä.Catholic-Hierarchy.org: Archbishop Paolo Giglio Giglio sai pappisvihkimyksensä 12. huhtikuuta 1952, ja hänet nimitettiin Tyndariin titulaariarkkipiispaksi sekä apostoliseksi nuntiukseksi Nicaraguaan 4. huhtikuuta 1986. Piispaksi vihkiminen seurasi 8. kesäkuuta. Pääkonsekraattorina toimi Pier Luigi Celata, jota avustivat Joseph Mercieca ja Nikol Joseph Cauchi. Giglio sai 25. maaliskuuta 1995 nimityksen apostoliseksi nuntiukseksi Egyptiin, ja hän toimi tässä tehtävässä, kunnes jäi eläkkeelle 5. helmikuuta 2002. == Lähteet == Luokka:Maltalaiset papit Luokka:Katoliset piispat Luokka:Pyhän istuimen diplomaatit Luokka:Vuonna 1927 syntyneet Luokka:Vuonna 2016 kuolleet
Asetelma (Juhani Linnovaara)

Asetelma on taiteilija Juhani Linnovaaran (s. 1934) vuonna 1955 maalaama öljytyö kankaalle. Kooltaan työ on 81 × 70 cm. Ateneumin taidemuseo osti maalauksen kokoelmiinsa vuonna 1956. Taide on Juhani Linnovaaralle väline merkitä muistiin kokemuksia ja arvoituksellisia asioita. Hänen mukaansa "Kangas, jota maalaan on kuuntelija, joka jaksaa kuunnella alitajuntani puhetta". Linnovaara tekee maalauksensa vanhojen mestareiden tapaan, käyttämällä huolellista alusmaalausta ja lukuisia läpikuultavia värikerroksia. Kuvamaailmassa näkyy jälkiä isä ja poika Brueghelinistä, Hieronymus Boschista ja Ingresistä. Hän teki 1954 opintomatkan Hollantiin, Belgiaan, Ranskaan ja Saksaan. Varsinkin Linnovaaran varhaistuotantoon matka vaikutti paljon. ==Lähteet== Huusko, Timo: Juhani Linnovaara: Asetelma. Teoksessa Ateneum-opas. Toim. Timo Huusko, 2007, s. 110. ==Aiheesta muualla== * Teos Suomen Kansallisgallerian sivuilla: Kokoelmat: Asetelma. Luokka:Suomalaiset maalaukset Luokka:Ateneumin kokoelmat Luokka:Asetelmat
Toys for Bob

Toys for Bob on yhdysvaltalainen videopeliyhtiö. Se on perustettu vuonna 1989, ja yhtiötyöllistää yhteensä 75 työntekijää. Yhtiö tunnetaan parhaiten pelien Star Control ja Star Control II: The Ur-Quan Masters kehittämisestä. Yhtiö ei ollut mukana enää sarjan kolmannen osan, Star Control 3:n kehittämisessä. Tämän jälkeen yhtiö alkoi kehittää lukuisia pelejä Crystal Dynamicsille, sisältäen hektistä toiminnan ja strategian yhdistelmää. Yhteistyö Crystal Dynamicsin kanssa loppui vuonna 2002. Myöhemmin, 3. toukokuuta 2005 Activision osti Toys for Bobin, minkä jälkeen on muutettiin täysin Activisionin tytäryhtiöksi. Tämä hallintoryhmä ja sen kaikki työntekijät sopivat pitkän ajan sopimukset Activisionin kanssa, jonka omistaa puolestaan Microsoft. Toys for Bob jäi sen jälkeen Novatoon, Kaliforniaan. 11\. helmikuuta 2011 vahvistettiin, että Toys for Bob oli kehittämässä Activisionin kanssa Skylanders: Spyro’s Adventurea. Peli julkaistiin lokakuussa 2011. Yhtiö ilmoitti helmikuussa 2024 aikovansa itsenäistyä Activisionista. Yhtiön nimen, Toys for Bobin keksi Laurie Lessen-Reiche. Se oli valittu yhtiön nimeksi lisätäkseen Paulin ja Fredin uteliaisuutta ja arvostusta oikeita leluja kohtaan. ==Kehitetyt pelit== Vuosi Nimi Alustat 1990 Star Control DOS, Sega Mega Drive 1992 Star Control II: The Ur-Quan Masters 3DO Interactive Multiplayer, DOS 1994 The Horde 3DO Interactive Multiplayer, MS-DOS 1996 Pandemonium PlayStation, Sega Saturn 1998 The Unholy War PlayStation 1999 Maikko Dai Sakusen: Little Witching Mishiefs PlayStation 2000 102 Dalmatians: Puppies to the Rescue PlayStation 2003 Disney’s Extreme Skate Adventure Nintendo GameCube, PlayStation 2, Xbox 2005 Madagaskar Nintendo GameCube, PlayStation 2, Xbox 2006 Tony Hawk’s Downhill Jam Wii 2008 Madagascar: Escape 2 Africa PlayStation 2, PlayStation 3, Wii, Xbox 360 2011 Skylanders: Spyro’s Adventure Mac OS X, Microsoft Windows, PlayStation 3, Wii, Xbox 360 2012 Skylanders: Giants Microsoft Windows, PlayStation 3, Wii, Xbox 360, Wii U 2018 Spyro Reignited Trilogy PlayStation 4, Xbox One, Nintendo Switch, Windows 2020 Crash Bandicoot 4: It’s About Time PlayStation 4, PlayStation 5, Xbox One, Xbox Series X/S 2023 Crash Team Rumble PlayStation 4, PlayStation 5, Xbox One, Xbox Series X/S ==Lähteet== == Aiheesta muualla == * Viralliset verkkosivut * Profiili MobyGamesissä Luokka:Yhdysvaltalaiset videopeliyritykset
Gévrise Émane

Gévrise Émane (s. 27. heinäkuuta 1982 Yaoundé, Kamerun) on ranskalainen judoka. Émane voitti maailmanmestaruuden 70 kg:n painoluokassa Rio de Janeirossa 2007 kukistettuaan loppuottelussa Yhdysvaltojen Ronda Rouseyn pistevoitolla. Toisen maailmanmestaruutensa hän saavutti 63 kg:n sarjassa Istanbulissa 2011 voitettuaan loppuottelussa Japanin Yoshie Uenon. Hän voitti maailmanmestaruuden 70-kiloisissa jälleen Astanassa 2015 kukistettuaan loppuottelussa espanjalaisen María Bernabéun. Hän on saanut lisäksi MM-hopeaa 70-kiloisissa Kairossa 2005 ja MM-pronssia 63 kg:n painoluokassa Rio de Janeirossa 2013. Lontoon olympialaisissa 2012 Émane voitti pronssia. Émane on voittanut Euroopan-mestaruuden 70 kg:n painoluokassa Tampereella 2006, Belgradissa 2007 ja Kazanissa 2016 sekä 63-kiloisissa Istanbulissa 2011 ja Tšeljabinskissa 2012. Hän on saanut lisäksi EM-pronssia 70 kg:n sarjassa Lissabonissa 2008. Émane on voittanut joukkuekilpailun maailmanmestaruuden 2006 ja saanut MM-pronssia 2013. EM-joukkuekilpailussa hän on saavuttanut kultaa 2003, 2004, 2005, 2011 ja 2014 sekä pronssia 2010. Hän voitti joukkuekilpailun kultaa myös Euroopan kisoissa 2015. Alle 23-vuotiaiden EM- kilpailuissa hän sai hopeaa 70-kiloisissa 2004. Hän voitti kultaa 70 kg:n painoluokassa Jejun universiadeissa 2003. Opiskelijoiden MM-kilpailuissa hän sai samassa sarjassa hopeaa 2004. Émane on saavuttanut Masters-, Grand Prix- ja Grand Slam -kilpailuissa kahdeksan turnausvoittoa, neljä kakkossijaa ja neljä kolmossijaa sekä maailmancupeissa ja Continental Open -kilpailuissa kuusi voittoa ja viisi kolmossijaa. Hän on voittanut aikuisten sarjassa neljä Ranskan-mestaruutta. == Lähteet == Luokka:Ranskalaiset judokat Luokka:Ranskalaiset olympiamitalistit Luokka:Vuonna 1982 syntyneet Luokka:Elävät henkilöt
Juha (maalaus)

Juha on taiteilija Tapani Raittilan (1921–2008) maalaama muotokuva vuodelta 1953, 35×27 cm. Ateneumin taidemuseo osti sen kokoelmiinsa vuonna 1996. Juha on varatuomari Jorma Tissarin pojan muotokuva. Jorma Tissari kuului 1950-luvulla suomalaisiin taidepiireihin. Tapani Raittila on sanonut, että hän ajatteli maalaamiaan pojanpäitä Cézannen tapaan palloina, kartioina ja sylintereinä. Juha-maalauksen pojan välttelevä katse ja askeettinen väritys luovat unenomaista tunnetta tähän italialaista varhaisrenessanssia ihailleen taiteilijan työhön. ==Lähteet== * Timo Huusko: Tapani Raittila: Juha. Teoksessa Ateneum-opas. Toim. Timo Huusko, 2007, s.109. ==Aiheesta muualla== * Teos Suomen Kansallisgallerian sivuilla: Kokoelmat: Juha. Luokka:Suomalaiset maalaukset Luokka:Ateneumin kokoelmat Luokka:Muotokuvamaalaukset
Robert Pierre Sarrabère

Robert Pierre Sarrabère (30. elokuuta 1926 – 11. tammikuuta 2017) oli ranskalainen roomalaiskatolinen piispa. Hänet vihittiin papiksi 29. kesäkuuta 1950 ja nimitettiin Aire et Daxin hiippakunnan koadjuuttoripiispaksi sekä Vassinassan titulaaripiispaksi 7. marraskuuta 1974. Piispaksi vihkiminen seurasi 5. tammikuuta 1975. Pääkonsekraattorina toimi Jean-Paul-Marie Vincent, jota avustivat Fernand-Pierre-Robert Bézac des Martinies ja Roger Etchegaray.Catholic-Hierarchy.org: Bishop Robert Pierre Sarrabère Sarrabèresta tuli Aire et Daxin piispa 25. huhtikuuta 1978, ja hän toimi tässä virassa, kunnes jäi eläkkeelle 18. kesäkuuta 2002. Hän sai 7. tammikuuta 2007 nimityksen Montauban apostoliseksi hallitsijaksi. Hän erosi tästä tehtävästä 11. toukokuuta 2007. == Lähteet == Luokka:Ranskalaiset piispat Luokka:Katoliset piispat Luokka:Vuonna 1926 syntyneet Luokka:Vuonna 2017 kuolleet
Brittiläinen Kamerun

Brittiläinen Kamerun () oli enemmän tai vähemmän virallisesti Britannian länsiafrikkalainen siirtomaa ensimmäisestä maailmansodasta 1960-luvun alkuun. Belgian, Ranskan ja Britannian joukot valtasivat Saksan keisarikunnalta sen siirtomaan Saksan Kamerunin ja sen laajennusosan Neukamerunin sodan alkuvaiheessa. Versailles’n rauhassa Kamerunista tuli Kansainliiton mandaattialue, jonka suurempi itäosa annettiin Ranskalle ja pienempi kapea länsiosa Britannialle. Britannian osa koostui kandesta osasta, eteläisestä ja pohjoisesta. Pohjoinen osakin oli kaksiosainen siten, että sen keskellä oli pätkä Nigerian ja Ranskan Kamerunin yhteistä rajaa. Nigeria oli myös brittiläinen siirtomaa, jonka kautta Brittiläistä Kamerunia hallittiin. Näin tästä tuli eräänlainen siirtomaan siirtomaa. Toisen maailmansodan jälkeen Kamerunista tuli Kansainliiton kaaduttua Yhdistyneiden kansakuntien huoltohallintoalue brittiläisen ja ranskalaisen osan jäädessä entiseen jakoonsa. Vuonna 1954 Brittiläinen Kamerun muuttui Nigerian autonomiseksi alueeksi. Kamerunin ja Nigerian itsenäistyessä poliittisesti Ranskan ja Britannian vallasta vuonna 1960 oli myös ratkaistavana Brittiläisen Kamerunin kohtalo. Kaksijakoinen muslimienemmistöinen pohjoisosa jäi Nigerian yhteyteen, eteläosasta tuli Kamerunin liittotasavallan kaksi maakuntaa, lounainen ja luoteinen. Brittiläisen Kamerunin pinta-ala oli 88 297 neliökilometriä, kun Ranskan Kamerunin ala oli 418 215 neliökilometriä. Asukkaita brittiläisessä osassa oli vajaa kolmannes verrattuna ranskalaiseen osaan. == Lähteet == == Aiheesta muualla == Kamerun Kamerun Kamerun Luokka:Kamerunin historia Luokka:Kansainliiton mandaattialueet Luokka:Yhdistyneiden kansakuntien huoltohallintoalueet
Oscar Páez Garcete

Oscar Páez Garcete (1. syyskuuta 1937 Loreto – 29. maaliskuuta 2016) oli paraguaylainen roomalaiskatolinen piispa. Hänet vihittiin papiksi 23. joulukuuta 1961 ja nimitettiin San Pedron hiippakunnan johtoon 5. kesäkuuta 1978. Piispaksi vihkiminen seurasi 19. elokuuta. Pääkonsekraattorina toimi Joseph Mees, jota avustivat Aníbal Maricevich Fleitas ja Demetrio Ignacio Aquino Aquino.Catholic-Hierarchy.org: Bishop Oscar Páez Garcete Páez Garcete sai 10. heinäkuuta 1993 nimityksen Alto Paranán piispaksi, jona hän toimi, kunnes erosi tehtävistään 5. helmikuuta 2000. == Lähteet == Luokka:Paraguaylaiset papit Luokka:Katoliset piispat Luokka:Vuonna 1937 syntyneet Luokka:Vuonna 2016 kuolleet
Peltikannuasetelma

Peltikannuasetelma on Tuomas von Boehmin tekemä kivipiirros eli litografia vuodelta 1955. Sen koko on 21,4 × 41 cm. Ateneumin taidemuseon hallussa olevan Peltikannuasetelma-kivipiirroksen Tuomas von Boehm toteutti aiemmin, vuonna 1953 öljymaalauksena. Von Boehmin graafinen tuotanto on oleellinen osa suomalaista taidehistoriaa. Hän oli järjestämässä myös Viiva ja väri -näyttelyitä Helsingin Taidehalliin grafiikan ja piirustuksen tunnetuksi tekemiseksi. Von Boehmin taiteellisena esikuvana oli muun muassa ranskalainen Roland Oudot, jonka tuotantoa leimaava ulkoisen todellisuuden jalostaminen surrealismin suuntaan näkyy myös von Boehmin monissa teoksissa. ==Lähteet== *Timo Huusko: Tuomas von Boehm: Peltikannuasetelma. Teoksessa Ateneum-opas. Toim. Timo Huusko,2007, s.108. ==Aiheesta muualla== * Teos Suomen Kansallisgallerian sivuilla: Kokoelmat: Peltikannuasetelma. Luokka:Ateneumin kokoelmat Luokka:Suomalaiset taideteokset (taidegrafiikka) Luokka:Asetelmat
Valério Breda

Valério Breda (24. tammikuuta 1945 San Fior – 16. kesäkuuta 2020) oli italialaissyntyinen, Brasiliassa uransa luonut roomalaiskatolinen piispa. Hänet vihittiin salesiaanien papiksi 29. kesäkuuta 1973 ja nimitettiin Penedon hiippakunnan johtoon 30. heinäkuuta 1997. Piispaksi vihkiminen seurasi 19. lokakuuta. Pääkonsekraattorina toimi Lucas Moreira Neves, jota avustivat Edvaldo Gonçalves Amaral ja José Cardoso Sobrinho.Catholic-Hierarchy.org: Bishop Valério Breda == Lähteet == Luokka:Italialaiset piispat Luokka:Brasilialaiset papit Luokka:Katoliset piispat Luokka:Vuonna 1945 syntyneet Luokka:Vuonna 2020 kuolleet
Henkikaartin yhdistetty kasakkarykmentti

Henkikaartin yhdistetty kasakkarykmentti () oli keisarillisen Venäjän armeijan kaartiin kuulunut kasakkarykmentti. Rykmentti muodostettiin yhdistämällä kasakoita neljästä eri kasakkayhdyskunnasta. Samasta kasakkayhdyskunnasta eli voiskosta kotoisin olevat miehet oli järjestetty rykmentissä omiin, kasakka- yhdyskuntansa nimeä kantaviin sotnjiin- eli kasakkaeskadrooniin, joita olivat 1. Uralin hänen majesteettinsa sotnja, 2. Orenburgin sotnja, 3. Yhdistetty (Siperian ja Transbaikalin kasakoiden) sotnja ja 4. Amurin sotnja.' thumb|left|Amurin kasakoita 1900-luvun alkuvuosilta|250px Luokka:Rykmentit Luokka:Venäjän keisarillinen kaarti
Sommitelma (Birger Carlstedt)

Sommitelma on Birger Carlstedtin (1907–1975) vuonna 1953 maalaama öljyväriteos kankaalle, kooltaan 100,5 cm × 81 cm. Maalaus hankittiin Ateneumin taidemuseon kokoelmiin vuonna 1995. Sommitelma kuuluu Carlstedtin loppukauden abstraktiin ja konkretistiseen vaiheeseen, joka alkoi teoksesta Marokkolaisnainen (1949), jossa konkretismin kaksiulotteinen maailma kohtaa kubismin ja joka on pitkälti samanlainen kuin Sommitelma. Jälkimmäinen teos ei kuitenkaan sisällä esineellisyyttä. Carlstedtilta tunnetaan kaksi abstraktia sommitelmaa jo vuodelta 1932. Hän asui Pariisissa vuosina 1930–1931, ja siellä vaikutti tuolloin esimerkiksi Art Concret -ryhmä. Jo aiemmin Helsingin taideteollisessa keskuskoulussa vuosina 1926–1928 Carlstedt päätyi varsinkin värien ja muotojen jännitteiden pariin. Funktionalismiin ja saksalaisen Bauhausin ideoihin hän tutustui tässä koulussa. ==Lähteet== * ==Aiheesta muualla== * Sommitelma. Teos Suomen Kansallisgallerian sivuilla. Luokka:Suomalaiset maalaukset Luokka:Ateneumin kokoelmat Luokka:1953
Edvaldo Gonçalves Amaral

Edvaldo Gonçalves Amaral (s. 25. toukokuuta 1927 Recife) on brasilialainen roomalaiskatolinen arkkipiispa. Hänet vihittiin salesiaanien papiksi 8. joulukuuta 1954 ja nimitettiin Aracajún arkkihiippakunnan vihkipiispaksi sekä Zallatan titulaaripiispaksi 15. helmikuuta 1975. Piispaksi konsekroinnin suoritti 20. huhtikuuta Luciano José Cabral Duarte, jota avustivat Nivaldo Monte ja Antônio Campelo de Aragão.Catholic-Hierarchy.org: Archbishop Edvaldo Gonçalves Amaral, S.D.B. Gonçalves Amaral sai 2. syyskuuta 1980 nimityksen Parnaíban piispaksi ja 24. lokakuuta 1985 Maceión arkkipiispaksi. Hän jäi eläkkeelle 3. heinäkuuta 2002. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1927 syntyneet Luokka:Elävät henkilöt
Metituraali

Metituraali on barbituraattijohdannainen lääkeaine, sitä myytiin 1950-luvulla anestesia-aineena nimillä Neraval ja Thiogenal. Metituraali on hygroskooppista, kiteistä keltaista ainetta. Sillä on mieto tioleita muistuttava tuoksu.http://www.drugfuture.com/chemdata/methitural.html Suonensisäisesti annosteltava metituraali liuotetaan tavallisesti natriumkarbonaattiliuokseen, joka stabiloi sen vaikutusta. Metituraalin natriumsuola on metioturiaatti, jonka kemiallinen kaava on C12H19N2NaO2S2 ja CAS-numero 730-68-7. Metioturiaattia myytiin 1950-luvulla erittäin lyhytvaikutteisena suonensisäisesti annosteltavana nukutuslääkkeenä. Metituraalin valmistus on lopetettu. == Lähteet == == Aiheesta muualla == *PubChem: Methitural *Kyoto Encyclopedia of Genes and Genomes (KEGG): Methitural Luokka:Barbituraatit Luokka:Anestesiologia
Luciano José Cabral Duarte

Luciano José Cabral Duarte (21. tammikuuta 1925 Aracaju – 29. toukokuuta 2018Morre aos 93 anos o arcebispo emérito de Aracaju Dom Luciano Cabral Duarte ) oli brasilialainen roomalaiskatolinen arkkipiispa. Hänet vihittiin papiksi Aracajúun 18. tammikuuta 1948 ja nimitettiin sen vihkipiispaksi sekä Gadiaufalan titulaaripiispaksi 14. heinäkuuta 1966. Piispaksi konsekroinnin suoritti 2. lokakuuta José Vicente Távora, jota avustivat José Bezerra Coutinho ja José Brandão de Castro.Catholic-Hierarchy.org: Archbishop Luciano José Cabral Duarte Cabral Duarte sai 12. helmikuuta 1971 nimityksen Aracajún arkkipiispaksi, jona hän toimi, kunnes erosi tehtävistään 26. elokuuta 1998. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1925 syntyneet Luokka:Vuonna 2018 kuolleet
Jean Cuminal

Jean Cuminal (2. huhtikuuta 1923 Amiens – 18. huhtikuuta 1996) oli ranskalainen roomalaiskatolinen piispa. Hänet vihittiin papiksi 29. kesäkuuta 1946 ja nimitettiin Besançonin arkkihiippakunnan vihkipiispaksi sekä Curubiksen titulaaripiispaksi 2. tammikuuta 1975. Piispaksi vihkiminen seurasi 8. maaliskuuta. Pääkonsekraattorina toimi Géry-Jacques-Charles Leuliet, jota avustivat Marc-Armand Lallier ja Francis-Albert Bougon.Catholic-Hierarchy.org: Bishop Jean Cuminal Cuminal sai 6. toukokuuta 1982 nimityksen Saint-Flourin ja 25. heinäkuuta 1990 Bloisin piispaksi, jona hän toimi, kunnes kuoli 73-vuotiaana virassa. == Lähteet == Luokka:Ranskalaiset piispat Luokka:Katoliset piispat Luokka:Vuonna 1923 syntyneet Luokka:Vuonna 1996 kuolleet
Mobile (Alexander Calder)

Mobile on Ateneumin taidemuseon hallussa oleva, Alexander Calderìn (1898–1976) rakentama mobile 1930-luvulta. Se ostettiin Ateneumin taidemuseoon vuonna 1992. Maalatusta pellistä, alumiinista, puupalloista ja rautalangasta tehty veistos on mitoiltaan noin 60 × 130 cm. Ateneumin Mobile on yksi Calderin varhaisia mobileja. Se nähtiin Suomessa jo vuonna 1937 Artekin näyttelyssä. Artek lahjoitti samassa näyttelyssä olleen Legerin Soittimia-työn Ateneumille seuraavana vuonna 1938. Mobilen Ateneum osti Artek Oy:ltä vuonna 1992. ==Lähteet== * Timo Huusko: Alexander Calder: Mobile. Teoksessa Ateneum-opas. Toim. Timo Huusko, 2007, s. 106. Luokka:Ateneumin kokoelmat
Syvännenilkat

Syvännenilkat (Bathymasteridae) on ahvenkaloihin kuuluva heimo. Heimon lajeja tavataan kylmistä vesistä Tyynenmeren pohjoisosista. ==Lajit ja anatomia== Syvännenilkkojen heimoon kuuluu 3 sukua ja 7 lajia, muun muassa syvännenilkka (Bathymaster derjugini). Syvännenilkat ovat ruumiinrakenteeltaan pitkulaisia kaloja ja suurimmat niistä voivat saavuttaa 38 cm:n pituuden, mutta yleensä ne jäävät alle 30 cm pitkiksi. Kalojen selkä- ja peräevät ovat pitkät ja rintaevät ovat pyöreät ja suurikokoiset. Kylkiviiva kulkee lajien ruumiin yläosassa. Syvännenilkkalajit ovat väriltään tyypillisesti ruskehtavia ja ruumiissa on kirkkaampia sinisiä, keltaisia, oransseja, punaisia tai valkoisia juovia, täpliä tai muita kuvioita. Heimon kaloilla ei ole uimarakkoa. ==Levinneisyys ja elintavat== Syvännenilkkalajeja tavataan kylmistä vesistä Tyynenmeren pohjoisosista. Ne elävät tyypillisesti kivikkopohjilla lähellä rannikkoa yleensä alle 150 metrin syvyydessä. Poikkeuksena on Bathymaster signatus, joka elää jopa yli 300 metrin syvyydessä. ==Lähteet== Luokka:Kivinilkkakalat
Kukkaismyyjä

Kukkaismyyjä on taiteilija Elga Sesemannin öljyvärein pahville maalaama työ vuodelta 1946. Se on kooltaan 53×42,5 cm. Ateneumin taidemuseo osti maalauksen kokoelmiinsa vuonna 1994. Sesemann kuvasi usein katunäkymiä ja interiöörejä, joiden autiutta yksinäinen ihmishahmo korostaa. Hän kuului sodanjälkeisen Suomen naistaiteilijoihin aikana, jolloin oli etsittävä uusia todellisuuden hahmottamisen tapoja. Tuolloin alkoivat Suomessa taas naistaiteilijat päästä esiin useamman vuosikymmenen kestäneen vaikeamman vaiheen jälkeen. Sesemannin värimaailma on vaaleasävyinen, aistillinenkin. Kukkaismyyjän hän maalasi käyttäen leveää sivellintä ja palettiveitsitekniikalla levitettävää pastamaista värimassaa. Maalaukseen kukkakoju tuo inhimillisen, arkisesta toimeliaisuudesta kertovan ulottuvuuden. ==Lähteet== * Anja Olavinen: ”Elga Sesemann: Kukkaismyyjä”. Teoksessa Ateneum-opas, s. 105. Toim. Timo Huusko, 2007. ==Aiheesta muualla== * Kukkaismyyjä Kansallisgallerian kokoelmatietokannassa. Luokka:Suomalaiset maalaukset Luokka:Ateneumin kokoelmat
MaliVai Washington

MaliVai ”Mal” Washington (s. 20. kesäkuuta 1969 Glen Cove, New York) on yhdysvaltalainen entinen tennispelaaja. Parhaimmillaan hän oli kaksinpelissä ATP-listan sijalla 11 lokakuussa 1992. Hän voitti urallaan neljä ATP-turnausta kaksinpelissä. Washington kilpaili ammattilaistasolla kymmenen vuoden ajan (1989–1999), kunnes vasen polvivamma päätti hänen uransa. Vuonna 1996 hän eteni Wimbledonissa loppuotteluun, jossa hävisi Richard Krajicekille. == Lähteet == == Aiheesta muualla == * MaliVai Washington Kids Foundation * MaliVai Washington profiili ATP:n kotisivuilla * MaliVai Washington profiili ITF:n kotisivuilla * MaliVai Washington profiili Davis Cupin kotisivuilla Luokka:Yhdysvaltalaiset tennispelaajat Luokka:Vuonna 1969 syntyneet Luokka:Elävät henkilöt
Tuhlaajapoika (maalaus)

Tuhlaajapoika on taiteilija Åke Mattaksen (1920–1962) öljyvärein pahville vuonna 1946 maalaama maalaus, kooltaan 87,5 cm × 50,3 cm. Ateneumin taidemuseo osti maalauksen kokoelmiinsa vuonna 1967. Åke Mattakselle oli ominaista piirustuksellinen siveltimenkäyttö ja niukka mutta intensiivien väriasteikko. Hän jätti taidekoulun keväällä 1946, ja samoihin aikoihin syntyi Tuhlaajapoika. Maalauksessa nähdään väsähtänyt keikari, joka kokee hieman syyllisyyttä siitä, ettei ole pystynyt vastaamaan kotinsa odotuksiin. ==Lähteet== * Huusko, Timo: ”Åke Mattas: Tuhlaajapoika”, Ateneum-opas, s. 104. 2007. ==Aiheesta muualla== * Kokoelmat: Tuhlaajapoika. Teos Suomen Kansallisgallerian sivuilla. Luokka:Suomalaiset maalaukset Luokka:Ateneumin kokoelmat
Aiga Grabuste

Aiga Grabuste (s. 24. maaliskuuta 1988 Rēzekne) on latvialainen seitsenottelija. Vuonna 2006 Grabuste sijoittui yhdeksänneksi alle 20-vuotiaiden MM-kilpailuissa pistein 5443. Seuraavana vuonna hän voitti kultaa alle 20-vuotiaiden EM-kilpailuissa Hengelossa. Osakan MM-kilpailuissa 2007 Grabuste sijoittui 17:nneksi 6019 pisteellä. Pekingin olympialaisissa 2008 hän sijoittui 19:nneksi. Berliinin MM-kilpailuissa 2009 hän oli 13:s ja Daegun MM-kilpailuissa 2011 12:s. Helsingin EM-kilpailuissa 2012 hän sijoittui alun perin neljänneksi, mutta nousi myöhemmin kolmanneksi Ljudmyla Josypenkon hylkäyksen jälkeen. Lontoon olympialaisissa hän keskeytti seitsenottelun. == Henkilökohtaiset ennätykset == Lähde: IAAF ;Ulkoradat *200 m: 24,42 (2011) *800 m: 2.12,90 (2012) *100 m aj: 13,46 (2011) *Korkeus: 177 (2007, 2008, 2009, 2011, 2012) *Pituus: 665 (2011) *Kuula: 14,56 (2009) *Keihäs: 48,67 (2011) *7-ottelu: 6507 (2011) == Lähteet == Luokka:Latvialaiset yleisurheilun moniottelijat Luokka:Vuonna 1988 syntyneet Luokka:Elävät henkilöt
Irlannintyöhevonen

Irlannintyöhevonen () on irlantilainen hevosrotu. Se kehitettiin 1700-luvulla alun perin vaunu- ja työhevoseksi, mutta ominaisuuksiensa vuoksi se soveltui myös ratsuksi. Jalostuksessa irlantilaisia tammoja astutettiin täysiverisillä oreilla. 1800-luvun loppupuoliskolla irlannintyöhevoset vähenivät maatalousalan laskusuhdanteen vuoksi, ja vuonna 1907 Irlannin hallitus puuttui tilanteeseen rodun säilyttämiseksi. Rotua alettiin jalostaa enemmän erityisesti esteratsuksi, mutta nykyäänkin irlannintyöhevosia on verrattain vähän. == Lähteet == * == Aiheesta muualla == * The Irish Draught Horse Society (GB) Luokka:Irlantilaiset hevosrodut Luokka:Raskaat lämminveriset Luokka:Kevyet kylmäveriset
Jääkiekon nuorten maailmanmestaruuskilpailut 1975

Jääkiekon nuorten maailmanmestaruuskilpailut 1975 pelattiin Kanadassa ja maailmanmestaruuden voitti Neuvostoliitto. == Lopputulokset == Sija Joukkue O V H T TM PM P 1 Neuvostoliitto 5 5 0 0 22 8 10 2 Kanada 5 4 1 0 27 10 8 3 Ruotsi 5 2 2 1 18 24 5 4 Tšekkoslovakia 5 1 2 2 9 11 4 5 Suomi 5 1 3 1 10 14 3 6 Yhdysvallat 5 0 5 0 9 28 0 == Ottelut == ==Palkinnot== === Turnauksen parhaat pelaajat === *Paras maalivahti: Ed Staniowski *Paras puolustaja: Sergei Babinov *Paras hyökkääjä Viktor Hatulev === Turnauksen tähdistökentällinen === *Maalivahti: Vladimir Myškin *Puolustajat: Richard Lapointe, Viktor Kutšerenko *Hyökkääjät: Dale McMullin, Viktor Kutšerenko, Boris Aleksandrov == Lähteet == * Passionhockey - Matches internationaux des moins de 20 ans 1974/75 1975 Luokka:Vuoden 1975 jääkiekko Luokka:Kanadan jääkiekko Luokka:Winnipegin urheilu
Chase Tower (Oklahoma City)

Chase Tower (tunnetaan myös nimellä Cotter Ranch Tower) on pilvenpiirtäjä Oklahoma Cityn kaupungissa Oklahoman osavaltiossa Yhdysvalloissa. Rakennuksen korkeus on 154,2 metriä korkea ja se on Oklahoma Cityn toiseksi korkein rakennus. 36-kerroksinen Chase Tower valmistui vuonna 1972. Rakennuksen aikaisempia nimiä ovat olleet Liberty Tower ja Bank One Tower. Chase Tower oli vuosina 1972–2012 Oklahoma Cityn korkein rakennus, mutta vuonna 2012 valmistunut Devon Energy Tower ohitti sen. Rakennuksessa on myös ravintola. Rakennuksen omistaa Cotter Ranch Properties. == Lähteet == Luokka:Oklahoma City Luokka:Yhdysvaltain pilvenpiirtäjät
Muurahaispuu (romaani)

Muurahaispuu on J. Pekka Mäkelän vuonna 2012 ilmestynyt romaani. == Aiheesta muualla == * Markku Soikkeli: Lähiössä pärjää parviälyllä. Kiiltomato.net 12.5.2012. Luokka:Suomalaiset romaanit Luokka:Vuoden 2012 kirjat
Kansas City Power and Light Building

Kansas City Power and Light Building (tunnetaan myös nimillä KCP&L; Building ja Power and Light Building) on pilvenpiirtäjä Kansas Cityssä Missourin osavaltiossa Amerikan Yhdysvalloissa. Vuonna 2002 rakennus pääsi National Register of Historic Places -rekisteriin. Torni rakennettiin vuosina 1930–1931, ja siinä on 34 kerrosta. Rakennus edustaa tyyliltään art decoa. == Lähteet == Luokka:Missourin rakennukset ja rakennelmat Luokka:Yhdysvaltain pilvenpiirtäjät Luokka:National Register of Historic Places
Abell 2029

Abell 2029 on suuri galaksijoukko 1,027 miljardin valovuoden (eli 315 megaparsekin) päässä Maasta. Se sijaitsee Neitsyen tähdistössä. Galaksijoukon keskustassa sijaitsee IC 1101, mahdollisesti suurin tunnettu galaksi (halkaisija jopa 6 miljoonaa valovuotta; vrt. Linnunrata 100 000 valovuotta). Abell 2029:n punasiirtymä on 0,0767. == Lähteet == Luokka:Galaksijoukot Luokka:Neitsyen tähdistö